Ahmad Reza Mamduhi

Ahmad Reza Mamduhi (; Maŝhado, 28-a de aprilo 1960) estas irana arĥitekto, urbdezajnisto kaj esperantisto. Ekde 2021, li estas prezidanto de ILEI kaj, ekde 2022, ano de la Akademio de Esperanto.

Biografio
Li studis arĥitekturon kaj urb-dezajnadon ĉe la Nacia Universitato de Irano (Universitato Ŝahid Beheŝti) kaj tradukis la anglalingvan libron «Seven Rules for Sustainable Communities» en la persan. Ikona figuro de la Esperanta movado en Irano, li eklernis Esperanton en 1976 kaj aktiviĝis dum la 1980-aj jaroj, kiam li iĝis la unua ĉefdelegito de UEA en Irano.   Li elektiĝis kiel unua prezidanto de la Irana Esperanto-Asocio (IrEA), kaj reelektiĝis ankaŭ por la dua sinsekva periodo antaŭ prezidantiĝo de d-ro Keyhan Sayadpour. Li instruadis Esperanton en pluraj lernejoj kaj universitatoj de Irano.

Ekde 2003, li kontribuas al la esperantlingva Vikipedio, kaj ankaŭ al la perslingva kaj anglalingva Vikipedioj pri temoj ĉefe rilate al Esperanto. En aŭgusto 2021, Mamduhi elektiĝis prezidanto de ILEI kiel posteulo de Mireille Grosjean; li estas ano de la Internacia Rajtigita Ekzamenantaro (IRE). Ekde 2022, aniĝis al la Akademio de Esperanto. Li estas komitatano de la Irana Esperanto-Asocio (IrEA).

Li parolas la persan, la anglan kaj Esperanton.

 Verkoj 
 La plej facila lingvo de la mondo 

Li eldonis perslingvan lernolibron titole «Aasaan-tarin zabaane donyaa» (, 2005, eldonejo Arĝiv, Teherano, 620 paĝojn), ampleksa persalingva eldonaĵo por instrui Esperanton aŭ memlerni paŝon post paŝo. 

La libro strukturiĝas sur 3 niveloj, kun kreskanta malfacileco: la elementa nivelo (kie oni lernas la Esperantan alfabeton kune kun la baza gramatiko); la meza nivelo (kun 10 lekcionoj pri diversaj temoj kaj po eta vortaro fine de ĉiu lekciono); kaj, fine, la progresiga nivelo (kun Esperanta literaturo, proverboj, filozofio, scienco, ktp). La libro enhavas perslingvan gramatikon de Esperanto kaj vortarojn persa-Esperanton kaj Esperanto-persan.

La Fenomeno Esperanto

Li eldonis na «Padide-ye Esperanto» (2007), kies kerno estas traduko de verko de la Nobel-kandidato William Auld kun la titolo «La Fenomeno Esperanto: la solvo de la internacia lingvo-problemo» (1987).
Tio estas perslingva enciklopedieto pri Esperanto. La verkaĵo inkluzivas informojn pri la historio de Esperanto en Irano kaj en la mondo, biografion de d-ro Zamenhof, eldiraĵojn de mondaj famuloj pri Esperanto, la ekeston kaj evoluadon de planlingvoj, priskribon de Esperanto, Volapuko kaj Loglano kiel ekzemploj de antaŭ- kaj post-Esperantaj planlingvoj.

 Aliaj

Mamduhi ankaŭ aŭtoris multnombrajn artikolojn en kulturaj magazenoj, ĉefe pri la temo de Esperantaj studoj. kaj kontribuas al Irana Esperantisto, la dulingva sezon-revuo en Esperanto kaj la persa. 

 Notoj 

 Referencoj 

 Vidu ankaŭ 
 Internacia Ligo de Esperantistaj Instruistoj
 Akademio de Esperanto
 Irana Esperanto-Asocio
 Irana Esperantisto
 Kejhan Sajjadpur

 Eksteraj ligiloj 





Kategorio:Iranaj esperantistoj
Kategorio:Iranaj arkitektoj
Kategorio:Anoj de la Akademio de Esperanto